Diari Oficial de la Generalitat Valenciana


Sumari del DOGV 944, del 16-11-1988 (1988/812410)

RESOLUCIÓ de 7 d'octubre de 1988, del Conseller d'Obres Públiques, Urbanisme i Transports, per la qual s'aprova definitivament la modificació del Pla General d'Ordenació Urbana d'Elda, referent l'Art. 5, Capítol 6 i Títol I, de les Normes Urbanístiques d'aquest.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   944

Data del DOGV
:   16-11-1988

Secció del DOGV
:   ALTRES DISPOSICIONS

Número del document
:   1988/812410


Data del document
:   07-10-1988

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 7 d'octubre de 1988, del Conseller d'Obres Públiques, Urbanisme i Transports, per la qual s'aprova definitivament la modificació del Pla General d'Ordenació Urbana d'Elda, en l'Art. 5, Capítol 6 i Titol I, de les Normes Urbanístiques d'aquest.  
Vist l?expedient corresponent a la Modificació puntual del Pla General d?Ordenació Urbana d'Elda, aprovat definitivament el 17 de juliol de 1985, en l'article 5, capítol 6, Títol I, de les Normes Urbanístiques i, Vist que l'Ajuntament en Ple, en sessió celebrada el 21 de juliol de 1987, vist l?informe emès pel Secretari de la Corporació i de conformitat al dictamen de la Comissió Municipal d'Urbanisme, va adoptar per unanimitat l'acord d'aprovar inicialment la modificació del Pla General d'Ordenació Urbana susdita, en el sentit que el projecte que han redactat els serveis urbanístics municipals recull, i sotmetre l'acord a informació pública pel termini d'un mes mitjançant la publicació d'anuncis en el Butlletí Oficial de la Província, Boletín Oficial del Estado, Tauler d'anuncis i un diari dels de més circulació de la província.  
Vist que la modificació que es pretén consisteix bàsicament en el pagament de bestreta de les compensacions econòmiques per als solars als quals el Pla General d'Ordenació Urbana concedeix la possibilitat d'edificar altures excepcionals.  
Vist que l'acord d'aprovació inicial es va publicar en el Butlletí Oficial de la Província de 12 d'agost de 1987, Boletín Oficial del Estado el 7 d'octubre de 1987 i en el diari «La Verdad» el 8 d'agost de 1987, sense presentar-s'hi cap al·legació.  
Vist que en compliment de l'article 131.1 del Reglament de Planejament, se sol·licitaren informes successius de la Diputació Provincial d'Alacant i de la Comissió Territorial d'Urbanisme.  
Vist que la Diputació Provincial d'Alacant, vists els informes tècnics previs, va acordar emetre informe favorable sobre l?esmentada modificació del Pla General el 2 de febrer de 1988.  
Vist que la Comissió Territorial d'Urbanisme d'Alacant, en sessió celebrada el 29 de març de 1988, va acordar emetre informe favorable sobre l?esmentada modificació del Pla General d'Ordenació Urbana d'Elda.  
Vist que l'Ajuntament en Ple, en sessió celebrada el 27 de novembre de 1987, vist l'informe que el Secretari de la Corporació va emetre i de conformitat amb el Dictamen de la Comissió Municipal d'Urbanisme, va acordar aprovar provisionalment la susdita modificació del Pla General d'Ordenació i trametre l?expedient per aprovar-la definitivament a la Conselleria d'Obres Públiques, Urbanisme i Transports.  
Atés que la modificació es considera justificada ja que tracta de complementar el règim de Transferències d?Aprofitament Urbanístic establert en el Pla General, per possibilitar una major agilitat de gestió i tramitació, així com la immediata disposició de sòls aptes per ser edificats, i que consisteix a recollir la possibilitat que els propietaris de sòl edificable anticipen a l'Ajuntament les obligacions de cessió de sòl a què estan subjectes en la unitat reparcel·lable on s'inclouen els seus terrenys, amb la quantificació d'aquestes obligacions en metàl·lic.  
Atés que quant a la tramitació s'ha donat compliment als articles 40 i 41 de la Llei del Sòl i 126 i següents del Reglament de Planejament.  
Vists els preceptes legals esmentats, la Llei del Sòl i la Llei de Procediment Administratiu i d'altres d'aplicació escaient, resolc:  
Aprovar definitivament la Modificació del Pla General d'Ordenació Urbana d'Elda, en l'article 5, capítol 6, Títol I de les Normes Urbanístiques d'aquest.  
Contra aquesta Resolució que és definitiva es podrà interposar, davant d'aquest mateix Conseller, Recurs de Reposició en el termini d'un mes, comptador des de la publicació d'aquesta resolució, previ al Contenciós Administratiu a interposar, si fa el cas, davant la Sala Contenciosa Administrativa de l'Excma. Audiència Territorial de València en el termini de dos mesos des de la data de la Resolució del Recurs de Reposició, si aquesta era expressa o en el termini d'un any, si no ho era.  
Tot això sense perjudici de la interposició de qualsevol altre recurs que es considere procedent.  
València, 7 d'octubre de 1988. - El Conseller d'Obres Públiques, Urbanisme i Transports: Rafael Blasco i Castany.